Спорт Iэмэпсымэхэр тыгъэ хуащI
Налшык и Спорт уардэунэм гуфIэгъуэ зэIущIэ щекIуэкIащ.
КъБР-м спортымрэ туризмэмкIэ и министрым и къуэдзэ Мамхэгъ Хьэчим атлетикэ хьэлъэмкIэ Налшык, Прохладнэ къалэхэм, Шэрэдж, Тэрч, Аруан, Бахъсэн, Iуащхьэмахуэ куейхэм зыщызыгъасэ спортсменхэм сом мин 574-рэ и уасэ спорт Iэмэпсымэхэр яритащ.
Министрым и къуэдзэр тренерхэм ехъуэхъуащ я лэжьыгъэ мытыншым ехъулIэныгъэ къыпэкIуэну, спорт лъагапIэхэм лъэIэсыну.
БэнакIуэ алэрыбгъухэр иратынущ олимп спорт лIэужьыгъуэхэу Кавказ Ищхъэрэ федеральнэ щIыналъэм зыужьыныгъэ щызыгъуэта дзюдом, алыдж-урым бэнэкIэм, бэнэкIэ хуитым зыхуэзыгъасэ спортсменхэми.
Гъэунэ Светланэ,
КъБР-м Спортымрэ туризмэмкIэ и министерствэм и пресс-IуэхущIапIэм и лэжьакIуэ.
